
Omnium  animalium,  quae  terram  incolunt, 
homo  divinae  artis  exemplum  praebet  ad¬ 
miratione  dignissimum.  Eunctiones  illae, 
quibus  ejus  vita  sustinetur,  frequentiores 
sunt,  et  itidem  magis  perfectae  ;  ab  omni¬ 
bus  caeteris  animalibus  forma,  structura 
et  dotes  animi  ante  omnia  egregie  eum 
distinguunt.  In  primo  stadio  existentiae, 
vita  ejus,  vegetabilia  parum  excellens,  pau¬ 
cis  phenomenis  sustinetur,  et  ex  nutritione, 
et  incremento,  tantum  constare  videtur.  In 
utero  inclusus  sine  aditu  aeris,  ex  matris 

placenta  nutrimentum  ille  exhaurit,  quae  ip¬ 
so  munere  in  eo,  quo  radices  in  plantis  fun¬ 
guntur.  Sed  cum,  jam  tempore  Dei  consilio 

/IcJUilUi  fi  x  11  A  U1  j. Ii  .1  U 

constituto,  in  lucem  editur,  et  in  theatrum 
intrat,  ubi  administrare  munus  adeo  notabile, 
designatur,  functiones  frequentiores  fiunt,  et 
mens, animo  immortali  propria, gradatim  acci¬ 
pit  notiones.  Eum,  tunc  temporis,  spectamus 
qualis  misericordiam  jure  moveat ;  cui  sunt 
desideria  sine  facultate  indulgendi,  vel  eadem 
significandi ;  qui  periculis  offertur,  quae  vi¬ 
tare  non  potest,  quique  cum  structura  adeo 
tenera  fabricatur,  ut,  si  venti  flatus  in  eum 
valide  aspirarent,  anima  extingueretur :  ille 
omnium  animalium  est  ope  praecipue  desti¬ 
tutus,  et  simul  prsesidio  maxime  indiget. 
Sed  in  amoris  gremio  materni  fotum,  istud 
animal,  quod  paucis  abhinc  annis,  nostram 
misericordiam  implorabat,  jam  nunc,  admi¬ 
rationem  poscit.  Nunc  idem  videmus,  mu¬ 
neribus  tum  ad  corpus,  tum  ad  mentem  per¬ 
tinentibus,  perfungi,  in  animalia  hoc  inferi¬ 
ora  dominari,  terras  incognitas,  ope  eorum 
queo  ingenium  proposuit,  explorare  et  opus, 

divinae  artis  praecipuum,  praebere,  peritia  ho¬ 
minum  non  exaequandum  :  sic  pulchre  deli¬ 
neavit  Shakespeare  : 

t  (_>;  r\'"‘  ".'{}V  -.W  -  J  'i  >  i  ' 's  '  -f){  j.i  i 

“  What  a  piece  of  work  is  man !  how  no- 
“  ble  in  reason  ;  how  infinite  in  faculties  ;  in 
“  form  and  moving,  how  express  and  admi  - 
“  rabie  ;  in  action  how  like  an  angel ;  in  ap- 
“  prehension  how  like  a  god ;  the  beauty  of 
“  the  world  ;  the  paragon  of  animals  !” 

•  •  «\  •  T  J  •  i  * 

Functiones,  et  animalis  ejusmodi  structu- 
ram,  investigare,  esset  operae  pretium,  sed 
quandoquidem  argumentum  tam  multa  com¬ 
plectens,  ab  formula  dissertationis  inauguralis 
longius  me  traheret,  munus  respirationis, 
quod  mihi  videtur  omnium  quam  maxime 
necessarium,  selegi ;  siquidem  illud  est  ex 
quo  vita  maxime  pendet. 

Respiratio  definitur  id  munus  esse,  quo  aer, 
vi  resiliendi  praeditus,  vel  in  aqua  solutus,  in 
contactum  cum  uno,  vel  pluribus  organis, 
fertur,  eo  quod,  in  sua  natura,  subiret  mu- 

tationem,  et  etiam  in  liquoribus  vitalibus 
aliquid  efficeret,  quod  ad  vitam  omnino  ne¬ 
cessarium  est.  Si  ad  mutationes  tantum- 

* » 

modo,  quas  sanguis,  et  aer  atmosphericus, 
sine  ulla  intermissione,  per  totam  vitam,  al¬ 
ter  super  alterum,  mutuo  efficiunt,  animos 

i  . 

vertimus,  modis,  quibus  hae  efficiuntur,  prae¬ 
termissis,  dictum  esset  munus  omnibus,  qui 
vivunt,  sive  animalibus,  sive  vegetantibus, 
valde  necessarium  esse  ;  nam  etiamsi  in  non¬ 
nullis  animalibus,  classe  inferiori,  organa  res¬ 
pirationis  nulla  adhuc  inventa  fuerint,  nihilo 
minus  ipsa  in  aerem  mutationem  efficere,  et 
eo  privata  existere  non  posse  comprobatum 
habetur.  In  homine  organa  respirationis, 
ex  corporibus  binis,  spongiae  similibus,  con¬ 
stant,  quae  cellae  aetliereae,  vasa  sanguifera, 
et  lymphatica  simul  cum  nervis  constituunt. 
Sita  sunt,  alterum  in  dextra,  alterum  in  si¬ 
nistra  parte  thoracis,  interpositis  corde  et 
mediastino :  Trachea,  tubus,  per  quem  aer 
in  pulmones  inhalatur,  partim  membranosus, 
partim  cartilaginosus,  ab  epiglottide  profer¬ 
tur,  donec  pervenerit  ad  arcum  aortae,  qua 

sese  dividit  in  ramos  binos,  quorum  uter¬ 
que,  quamprimum  ad  pulmones  venit,  in  ra¬ 
mulos  multos  distinguitur,  qui  structuram 
cartilaginosam,  gradatim  omittunt,  et  for¬ 
mant  cellulas  aereas,  quae  cito  membranosae 
fiunt.  Pulmonum  vasa  sanguifera  sunt,  ar¬ 
teriae,  et  venae  bronchiales,  quae  ad  alendum 
destinantur,  et  etiam  venae,  et  arteriae,  quae 
appellantur  pulmonariae,  quorum  ramuli  in 
cellulas  aereas  ita  distribuuntur,  ut  exponant 
ad  tactum  aeris  quam  maximam  superficiem. 
Nervos,  par  octavus,  et  magnus  sympatheti¬ 
cus  suppeditant.  Pulmones  sic  constituti, 
ab  malis,  quae  frictio  inter  eos,  et  thoracis 
parietes,  faceret  defenduntur  sacculis  binis 
serosis,  qui  quum  jam  pulmones  obduxissent, 
in  sternum  et  costas  refluunt.  Officio  inspi¬ 
randi,  et  expirandi  aerem,  ipsi  pulmones  non 
funguntur :  hi  sunt  passivi,  sed  series  mus¬ 
culorum,  quae  ea  de  ratione,  musculi  respi¬ 
rationis  appellantur,  id  absolvit.  Diaphrag¬ 
ma,  abdominales  et  intercostales  sunt  lii 
musculi.  Cum,  ut  inhaletur  aer,  opus  est, 
musculi  abdominales  relaxantur,  inter  cos- 

tales  costas  sursum  trahunt,  et  contractione 
diaphragmatis,  quod  relaxatum,  concavita¬ 
tem  ad  abdomen,  convexitatem  ad  thoracem, 
ostendit,  capacitas  thoracis  quoquoversum 
ampliatur  ;  et  pondere  aeris  per  asperam  ar¬ 
teriam  intrantis,  pulmones  expanduntur. 
Legi  naturae  qua?  jubet  musculorum  contrac¬ 
tionem,  et  relaxationem,  semper  alteram  al¬ 
teri,  alternis  vicibus  succedere,  intercostales 
et  diaphragma  obsequuntur  ;  musculi  abdo¬ 
minales  etiam,  suis  vicibus  sese  contrahentes, 
in  locum,  quem  antea  tenuerat,  diaphragma 
restituunt :  hoc  modo,  et  etiam  vi  resiliendi, 
quae  costarum  cartilaginibus  inest,  thoracis 
capacitas  imminuitur,  et  aer  iterum  e  pul¬ 
monibus  expellitur,  juvante  simul  contrac¬ 
tione  fibrarum  musculosarum,  quibus  bron¬ 
chia  instruuntur. 

In  quaerendo  quare  infans,  qui  donec  in 
utero  lateret,  nondum  spiravisset,  quampri¬ 
mum  aeri  objectus  fuerit,  statim  inciperet 
spirare,  ingenium  omnium,  qui  operam  suam 
in  Physiologia  posuerunt,  intente  versatum 

est.  Quaesitum  est  insuper  quamobrem  ex- 
piratio,  et  inspiratio,  nulla  intermissione,  per 
totum  cursum  vitae  alternare  pergerent.  Va¬ 
riae  hypotheses  et  multae  expositiones  propo¬ 
sitae  sunt,  quorum  nullae  faciliores  ut  intelli- 
gantur,  quam  actiones  quas  auctores  aperire 
volebant.  Harum  pleraeque  necessitatem 
respirationis  affirmant,  sed  minime  rationem 
exponunt,  ob  quam  id  agatur,  ut  animalis  jam 
jam  in  lucem  editi  musculi  moveantur.  No¬ 
tio  Doctoris  Bostock*,  etiamsi  ad  nodum  sol¬ 
vendum  nequaquam  valet,  tamen  ad  verum 
quam  proxime  appropinquare  videtur :  ille 
dicit  genus  motuum  in  corpore  animali  maxi¬ 
ma  utilitate  esse  qui,  ut  aiunt,  ex  instinctu 
proveniunt ;  hos  motus  stimuli  interni  exci¬ 
tant,  sed  affectum  in  parte  ab  ea,  cui  stimu¬ 
lus  applicabatur,  valde  remota  sentitur :  pri¬ 
mo  volitioni  non  sunt  subjecti,  sed  brevi 
tempore,  eidem  potestas  regendi  durationis 
et  extensionis  modum  accedit :  deglutitio, 

motus  palpebrarum  et  evacuatio  canalis  intes¬ 
tinae  exempla  motus  ejusmodi  citentur :  hinc 
animal  in  lucem  recenter  editum  id  efficit, 
quod  ex  serie  complicata  motuum  musculo¬ 
sorum  pendet ;  cujus  causa  excitans  est  sti¬ 
mulus  parti  applicatus  cum  musculis  in  ac¬ 
tionem  incitatis  remote  connexae  ;  et  hoc,  eo 
tempore  evenit,  in  quo,  ex  aetate,  animal  non 
potest  cognoscere  effectum,  quod  designatum 
est :  Sanguis,  si  diu  maneat  in  vasis  pulmo¬ 
nariis,  subire  mutationem  videtur,  unde  pro 
stimulo  in  diaphragma  fit :  Nexus  inter  sti¬ 
mulum  et  contractionem  nobis  non  est  expli¬ 
candus  sed  contractio,  utcunque  facta,  aerem 
in  pulmonibus  intrare  sinit :  Sanguine  mu¬ 
tato,  et  statu,  quae  contractionem  induxerat, 
haud  diu  perstante,  musculi  relaxantur,  et 
expiratio  sequitur  ;  ex  eadem  causa,  respira¬ 
tio  per  totum  decursum  vitae  pergit.  Ita 
censet  Doctor  Bostock,  et  forsitan  notio  a 
vero  haud  procul  est,  sed  causa  ipsa  inter 
arcana  naturae  latet,  in  quae  homini  non  fas 
est  scrutari.  Notio,  quam  noster  Professor 
illustrissimus  Doctor  Duncan,  in  ejus  prae- 

lectionibus  Physiologia  per  multos  annos  de 
causa  primae  respirationis  docuit,  nequaquam 
a  me  omittenda  est.  Ille  credit  diaphragma 
ab  statu  tensionis,  in  quo  pressura  viscerum 
et  membrorum  infantis  se  in  utero  servat, 
stimulatum  ad  motum  proclivitatem  habere 
et  contrahere  quamprimum  aer  in  pulmones 
intrare  potest.  Hoc  accidit  post  partum, 
cum  ab  descensu  diaphragmatis  capacitas 
thoracis  ampliatur,  et  aer  per  tracheam  irruit, 
et  sic  inspiratio  efficitur. 

.  i  ■  h  -  * .  r 

A  V 

Priusquam  ingredior  investigationem  ho¬ 
rum  insignium  commutationum,  quae  ab  re¬ 
spiratione  in  sanguine  et  aere  efficiuntur, 
opus  est,  ut  mensura  aeris,  quae  in  pulmones 
inhalatur,  certa  poneretur.  Doctor  Good- 
wyn#,  quum  pro  concesso  sumpsisset  omnia 
animalia,  in  efflando  animam,  plenam  expi- 
rationem  perficere,  existimavit  se,  thoracis 
capacitate  cognita,  mensuram  aeris,  quae  post 
plenam  expirationem  in  pulmonibus  relinqui- 


*  Connexion  of  Life  with  Respiration,  p.  2 6. 

tur,  posse  patefacere  :  Quum  provisum  esset, 
ut  eodem  situ,  quo  erat  animali  adhuc  vi¬ 
vente,  diaphragma  retineatur,  interstitium 
inter  pleuras  aqua  implevit :  huic  visum  est 
oportere  aquam  idem  spatium  occupare, 
quod  aer  :  ex  quatuor  experimentis  invicem 
collatis,  id  intulit,  109  pollices  cubicos  aeris 
in  pulmonibus  superesse ;  sed  nequaquam  pro 
concesso  sumere  licet  omnia  animalia,  ante 
mortem,  plenam  expirationem  perficere ; 
antequam  mors  occupat  animal,  vires  pene 
ex  toto  deficiunt ;  minime  igitur  fas  est  exis¬ 
timare  plenam  expirationem,  quam  ad  effici¬ 
endam  nisus  musculorum  abdominalium  va- 

i  * 

fidissimus  exigitur,  tunc  temporis  posse  per¬ 
fici  :  ad  109  pollices  cubicos,  mensura  thora- 

x 

cis,  post  expirationem  naturalem,  potius  ha¬ 
beatur  ;  eo  quod,  ad  hanc  efficiendam,  nullo 
nisu  opus  est,  et  relaxatio  musculorum  re¬ 
spirationis  tantummodo  fit.  Haec  notio  rata 
habetur  experimentis  ab  illo  clarissimo  H. 
Davy  multimodis  institutis  *,  ex  quibus  ille, 


*  Researches,  p.  410. 

pulmones  118  pollices  cubicos  aeris  continere 

*  t  r  •  ®  *  .  * 

post  expirationem  naturalem,  intulit.  Ex- 
perimenta,  H.  Davy  sunt  verisimiliora,  de 
hac  causa,  quod  per  aquae  pressuram  pul¬ 
mones  non  possunt  sic  condensari,  ut  aqua 
graviores  specifice  reddantur  et  totus  aer  ex 
iis  expellatur,  quod,  ut  experimenta  Doctoris 
Goodwyn  ab  errore  liberata  essent,  necesse 
est;  igitur  inferre  nobis  licet,  118  pollices 
cubicos  aeris  in  pulmonibus  post  expiratio¬ 
nem  naturalem  superesse.  Ad  patefacien- 

•  •  y  • 

dum  aeris  quantitatem,  quae  in  pulmones  sub 

*  1  * 

inspiratione  accipitur,  Doctor  Menzies  *  ex¬ 
perimenta  instituit,  quae  minime  in  reprehen¬ 
sionem  incurrere  videntur.  Comparavit  mem¬ 
branam  allantoidem,  2400  pollices  cubicos 
aeris  capacem,  et  ad  tubum  valvulis  binis 
instructum,  affixit.  Membrana  allantoides 
sic  posita  erat,  ut  aerem  expirationis  tantum 
reciperet ;  et  perexit  aerem  expiratione  emis¬ 
sum  in  eandem  usque  infundere,  donec  pe- 


Essay  on  Respiration,  p.  30, 

nitus  completa  est :  mensura  aeris  et  numero 
respirationum  collatis,  40  pollices  cubicos 
aeris  receptos  fuisse  intulit ;  hanc  conclusio¬ 
nem  firmavit  altera  allantoide  ad  tubum  af¬ 
fixa,  et  numero  inspirationum,  ad  quas  aerem 
suppeditavit,  observato,  conclusionem  in¬ 
duxit,  molem  aeris,  quae  sub  quaque  inspi¬ 
ratione  recipitur,  cum  aestimatione  antea 
facta  singulorum  expirationum  congruere. 
Aliud  experimentum,  in  quo  nihil  vitii  inesse 
videtur  instituit ;  homine  in  vase  aquae  ad 
temperiem  sanguinis  calefactas  posito,  ascen¬ 
sus  et  descensus  aquae  accurate  notabantur  ; 
his  cognitis  aestimare  alternationem  in  mole 
quam  aer  subierat  perfacile  erat :  ex  omni¬ 
bus  his  experimentis  hominem  40  pollices 
cubicos  aeris  in  communi  inspiratione  in  pul¬ 
mones  accipere  constat.  Nisu  validiori  mus¬ 
culorum  respirationis  plus  aeris  inhaletur,  cu¬ 
jus  quantitatem  H.  Davy  113  pollices  cubi¬ 
cos  esse  proposuit  *.  Ex  experimentis  a  variis 


*  Rees’  Encyclopseilia,— Respiration. 

auctoris  institutis,  verisimile  videtur,  homi¬ 
nem  adultum,  solitae  magnitudinis,  in  com¬ 
muni  inspiratione,  40  circiter  pollices  cubi¬ 
cos  aeris  in  pulmones  accipere :  post  natu¬ 
ralem  expirationem  118  pollices  cubicos  aeris 
in  iis  superesse  ;  post  validissimam  expiratio¬ 
nem  41  pollices  cubicos  aeris  in  pulmonibus 
manere  :  per  fortissimam  inspirationem  213 
pollices  cubicos  aeris  in  iis  includi :  Hi  nu¬ 
meri  pro  ratione  quantitatum  tantummodo 
habendi,  nam  moles  aeris,  quae  in  pulmones 

accipitur,  in  variis  conditionibus  inspirationis 

*  * 

et  expirationis,  ab  magnitudine  hominis,  vi¬ 
ribus  quas  edit,  affectibus  animi  et  multis  aliis 
variatur.  In  momento  horae  viginti  respira¬ 
tiones  perficiuntur,  in  quibus  singulis,  40 
pollices  cubici  aeris  permeant  pulmones  ;  in 
horis  viginti  quatuor  igitur,  1,152,000  cubici 
pollices  aeris  respirantur.  Aer  qui  semel 
pulmones  permeavit  mutationem  subit,  cujus 
naturam  nunc  nobis  inquirendum  est. 

DE  MUTATIONIBUS  QUAS  AER  SU¬ 
BIT  IN  RESPIRATIONE. 

Diu  cognitum  est,  aera  in  respiratione 
mutationem  subire,  cujus  natura  incognita 
erat,  donec  celeberrimus  Doctor  Black  ex¬ 
perimenta  hac  de  re  institueret.  Inventione 
machinae  ad  aerem  exhauriendum,  ille  in¬ 
clytus  *  Boyle  jamdudum  indicaverat,  aerem 
ad  vitam  omnino  necessarium  esse,  et  etiam 
actionem  pulmonum  cito  intermissam  esse, 
nisi  de  novo,  aer  constanter  suppetebat :  hinc 
inlatum  est  aerem  in  pulmonibus  insignem 
mutationem  subire,  sed  in  statu  adeo  imper¬ 
fecto  erat  scieptia  chemica,  et  adeo  inscii  fu¬ 
ere  homines  compositionis  aeris  atmospherici 
ut  vera  mutatio  iis  non  invenienda  esset,  do¬ 
nec  Doctor  Black,  aerem  acidum  carboni- 
cum  in  pulmonibus  gigni  demonstraverat  f . 


*  Boyle*s  Works,  vol.  I.  p.  99.  +  Black's  Lectures, 

by  Robinson,  vol.  II.  p.  87* 

“  I  convinced  myself,”  says  this  distinguish- 
ed  philosopher,  “  that  the  change  produced 
“  in  the  air  by  breathing,  consists  chiefly,  if 
“  not  solely,  in  the  conversion  of  part  of  it 
“  into  fixed  air.  I  found,  that  by  blowing 
“  into  lime-water,  or  a  solution  of  caustic 
“  alkali,  the  lime  was  precipitated,  and  the 
“  alkali  rendered  mild.”  Haec  experimenta, 
aerem  in  permeando  pulmones,  gase  acido 
carbonico  infici,  plane  demonstraverunt ;  sed 
priusquam  fieri  potuit,  ut  vera  mutatio  pro 

comperto  haberetur,  cognoscere  e  quibus 

* 

elementis,  tum  aer  atmosphericus,  tum  gas 
acidus  carbonicus,  constarent  necesse  fuit : 
haec  clara  reperta  celeberrimis  philosophis, 
Priestly,  Scheele,  et  Lavoisier,  in  lucem  data 
sunt :  horum  duo  priores  Anno  Domini  1774, 
aerem  atmosphericum  ex  duobus  aereis  flui¬ 
dis,  nimirum  oxy genio,  et  nitrogenio  inter 
se  conjunctis,  ratione  prioris  partium  22  et 
posterioris,  78  annunciavere.  Aerem  ad  vi- 
tam  sustinendam  ineptum  fieri,  ideo  quod 
oxy  genium  partim  evanuerat  Doctor  Priestly 

V  '  i'  . 

demonstravit :  Haec  experimenta  *  Lavoisier 
celeberrimus  Gallus  philosophus,  a  cujus  in¬ 
genio  oxygenium  paulo  ante  in  lucem  prola¬ 
tum  erat,  iteravit,  et  ab  compositione  acidi 
carbonici  ab  ipso  indicata,  (scilicet  ex  oxy- 
genii  72,,  et  carbonii  partibus  28),  portio¬ 
nem  saltem  oxy genii,  quod  in  respiratione 
evanescit,  in  acidum  carbonicum  converti 
demonstravit :  molem  aeris,  quem  homo  se¬ 
mel  respiraverat,  credebat  esse  imminutam, 
majori  quantitate  oxygenii  remota,  quam  quae 
ad  compositionem  acidi  carbonici  necessaria 
erat.  Ut  ratio  reddatur,  ob  quam  oxygeni¬ 
um  evanescat,  multae  theoriae  propositae  sunt. 
Doctor  Crawford  f  credebat  cum  hydrogene 
quod  e  pulmonibus  (apud  eum)  ejectum  est  se 
jungere,  et  aquam  formare.  Haec  et  omnes 
alise  theoriae,  molem  aeris  in  respiratione 
imminui,  pro  concesso  sumunt,  quod  ex 
experimentis  nuperrime  ab  celeb.  Allen  et 


*  Annales  de  Cbimie,  tom.  v.  p.  264”. 
Heat,  1779- 


t  Animal 

Pepys  institutis,  nequaquam  compertum  vi¬ 
detur  :  apparatu  utebantur,  in  quo,  aer  ac¬ 
curatissime  metiretur,  et  in  quem  homo  tria 
vel  quatuor  millia  pollicum  cubicorum  aeris 
potuit  expirare :  eo  modo,  error  cui  minora 
experimenta  necessario  oblata  sunt,  imminu¬ 
ebatur.  Ab  illis  primum  inventum  erat,  ut 
in  fabricatione  acidi  carbonici,  facta  combu¬ 
rendo  carbonium  in  gasi  oxygenio,  nulla  mu¬ 
tatio  molis  fit,  acido  carbonico  in  locum  oxy- 
genii,  quod  adhibitum  est,  suffecto.  Igitur 
patet  ut  cognoscendo  an  moles  aeris  ullam 
mutationem  in  pulmonibus,  necne,  subierit, 
comparationem  gasis  oxy genii,  qui  absumi¬ 
tur,  et  gasis  acidi  carbonici,  qui  fabricatur, 
possumus  efficere.  Ex  horum  experimentis, 
moles  aeris  paululum  imminui  videbatur,  sed 
adeo  exigua  erat  imminutio,  ut  oriri,  ex  dif¬ 
ficultate  reducendi  pulmones  ad  statum  in 
quo  erant  ante  experimentum,  verisimile  sit. 
Haec  notio  ideo  confirmatur,  quod  si  respira¬ 
tio  produceretur,  imminutio  ad  quantitatem 
aeris,  qui  eo  tempore  per  pulmones  iverat, 
comparata  fit  minor.  Alii  physiologi  immi- 

nutionem  esse  parvam  aestimant.  *  Lavoisier 
et  Doctor  Goodwyn  imminutionem  totius 
quantitatis  esse  partem  sexagesimam  com¬ 
putant  :  f  Doctor  Bostock  partem  octoge¬ 
simam  tantum  esse :  sed  hae  imminutiones 
adeo  exiguae  sunt,  ut  vix  quicquid  detractent 
ab  eo  quod  ex  experimentis  celeb.  Allen  et 
Pepys  infertur,  nimirum  molem  aeris  nullam 
mutationem  subire,  sed  locum  oxy genii,  quod 
evanescit,  acidum  carbonicum  gas  supplere  : 
igitur,  siquidem  ipsissima  mole  sunt  acidum 
carbonicum  et  oxygenium  gas,  inde  sequitur 
totum  oxygenium  in  gas  acidum  carbonicum 
converti.  Quantitas  gasis  acidi  carbonici 
in  aere  respirationis  detecta,  et  oxygenii 
consumpta,  a  chemicis  aliis  aliter  narratur ; 
Doctor  Menzies  oxygenii  36  pollices  cubicos, 
Davy  et  Lavoisier  31,  in  momento  horae  con¬ 
sumptos  esse  credebant.  Celeb.  Allen  et  Pe- 
pys  ex  multis  expirationibus  comparatis,  cre¬ 
dunt  quantitatem  acidi  carbonici,  qui  in  mo- 


*  Bostock  on  Resp.  p.  87- 


t  Ibid.  p.  89* 

mento  horae  expiratur,  esse  26-6  pollices  cu¬ 
bicos,  hydrargyro  in  instrumento  ad  gravi¬ 
tatem  incumbentis  aeris  metiendam,  apud 
30.4  pollices  perstante.  Si  consumptio  per 
viginti  quatuor  horas  stet  immutata,  gasis 
acidi  carbonici  38,304  pollices  cubici  quo¬ 
tidie  expirabuntur :  oxygenii  gasis  eadem 
quantitas  per  idem  tempus  consumitur  ; 
quandoquidem  gas  oxygenium  postquam  in 
gas  acidum  carbonicum  convertitur  eundem 
locum  occupat.  Mole  gasis  acidi  carbonici 
dato,  invenire  pondus  carbonii  perfacile 
est,  apud  Doctorem  Hope  et  alios  insignes 
cbemicos,  quisque  pollex  cubicus  ad  iV« 
grani  ponderat ;  pondus  igitur  acidi  carbo¬ 
nici,  qui  per  diei  spatium  expiratur,  erit  cir¬ 
citer  17,236l  grana:  in  quoque  grano  e  100 
partibus  28  sunt  carbonium  purum ;  apud 
Doctorem  Hope,  Lavoisier,  et  multos  alios 
ergo  minus  quam  11  unciis  ex  pulmonibus 
quotidie  expirabitur.  Aer  expiratus,  humidi- 
tate  onustus  est  de  cujus  fonte  et  quantitate 
sub  judice  lis  est ;  Clar.  Abernethy  aestimavit 
vaporis  aquosi,  grana  tria  in  momento  horae 

expirari :  in  eandem  sententiam  ivit  *  Doc- 
tor  Murray.  De  fonte  vaporis  aquosi,  et 
gasis  acidi  carbonici,  olim  pro  vero  acceptum 
est,  ut  in  pulmonibus  formentur,  e  conjunc¬ 
tione  oxygenii  aeris,  cum  hydro-carbonio, 
qui  e  sanguine  venoso  evolvi  credebatur  : 
sed  haud  ullo  modo  comprobatum  est  hydro- 
carbonium  ex  sanguine  venoso  evolvi,  et  li¬ 
cet  ponatur  id  esse  evolutum,  siquidem  ab 
experimentis  celeb.  Allen  et  Pepys  verisimile 
videtur  totum  oxygenium,  qui  ex  aere  semel 
inspirato  absumitur,  in  acidum  carbonicum 
converti,  nulla  pars  illius  superes t  quae  cum 
hydro-carbonio  jungatur.  Aliorsum  igitur 
fons  et  vaporis  aquosi  et  acidi  carbonici 
gasis  quaerendus  est.  Compertum  est  ab  ex¬ 
perimentis,  vaporem  aquosum,  et  carbonium 
ex  vasis  cutaneis  copiose  intra  diei  spatium 
excerni ;  membrana,  quae  asperam  arteriam 
et  tubos  bronchiales  obducit,  cutis  continu¬ 
atio  est ;  nonne  igitur  nobis  licet  existimare, 


* 


System  of  Chemistvy,  vol,  iv.  p,  471- 

hanc  membranam  eodem  munere  perfungi, 
et  vaporem  aquosum  et  carbonium  esse  se¬ 
cretiones  ex  vasis  exhalantibus  pulmonum  ef¬ 
fusas  :  Pars  vaporis  aquosi  ex  alio  fonte  po¬ 
test  provenire :  aeris  atmospherici  media 
temperies  est  ad  sexagesimum  gradmn,  sed 
postquam  in  pulmones  accipitur,  ad  gradum 
nonagesimum  et  octavum  ascendit,  et  vis 
solvendi  aquam,  quae  aeri  est,  ideo  augetur, 
(quo  calidior  enim  aer  est,  eo  major  vis  a- 
quam  solvendi,  qua  praeditus  est,  redditur), 

et  salivae  pars  solvitur,  quae  cito  demittitur, 

* 

quum  primum  temperies  ejus  minor  evaserat. 
Ab  quibusdam  chemicis  fertur  aerem  sub 
inspiratione  partem  nitrogenii  amittere,  sed 
hujus  notionis  documenta  adhuc  desunt. 
*  Doctor  Bostock  opinatur  nitrogenii  immi¬ 
nutionem,  ad  summum  esse  tU  partem  aeris, 
qui  in  pulmones  accipitur,  f  Davy  ad  *  par¬ 
tem  oxy genii  consumpti,  J  Doctor  Thomson 
etiam  imminutionem  azotii  esse  intellexit. 


*  Essays  on  Respiration,  p.  100. 
t  Researches,  p.  403. 
t  System  of  Chemistry,  vol.  v.  p.  738. 

sed  eadem  admodum  varia  erat,  nunc  vix 

percipienda,  nunc  permagna :  experimenta 

/ 

alia  igitur  instituenda  sunt,  priusquam  hanc 
notionem  pro  comperto  acceperimus  ;  enim- 
vero  difficultas  reducendi  pulmones  ad  sta¬ 
tum,  in  quo  erant  ante  inspirationem,  adeo 
magna  reperitur,  ut  fiat  fere  impossibile  de¬ 
finitas  mutationes,  quas  respiratio  in  aere  ef¬ 
ficit,  confirmare.  *  Doctor  Crawford  om¬ 
nium  primus  observavit,  et  post  hunc,  La- 
voisier  et  Jurine,  nos  certiores  fecere,  ipsum 
animal,  in  diversis  corporis  conditionibus, 
aerem  varie  afficere.  Quum  res  ita  sese  ha¬ 
beant,  necesse  est  ut  ea,  quae  in  experimentis 
optime  institutis  colligantur,  saepe  multum  in¬ 
ter  se  distent ;  quamobrem  non  datur  his  de 
rebus  verum  ipsum,  sed  tantummodo  id  quod 
vero  proximum  sit  attingere  :  Res,  quae  affi¬ 
cere  chemicos  effectus  respirationis  inveniun¬ 
tur,  sunt  aeris  temperies,  (multo  minori  mole 
acidi  carbonici  gasis  in  aere  frigido  quam  in 


*  Animal  Heat,  p.  307* 

aere  calido  evoluta),  vis  nisus  musculosi, 
status  viscerum  ad  cibum  concoquendum 
designatorum,  et  conditio  ipsius  corporis  ut 
febre  affecti.  Aliae  res  forsitan  detegerentur, 
instituendo  plura  experimenta,  sed  haec  jam- 
dum  facta  plane  monstrant  errores,  quibus 
inquisitio  subjicitur,  et  etiam,  experimenta, 
in  quibus  perficiendis  omnis  cura  adhibita 
fuerit,  ex  necessitate  praebere  diversas  con¬ 
clusiones.  Ut  apparet  aeris  oxy genium  mu¬ 
tationem  tantum  subire,  existimaretur  hoc 

gas  melius  convenire ;  sed  experimenta  Davy 

* 

accurate  facta,  aerem  atmosphericum  om¬ 
nium  fluidorum  aeriformium,  quos  cultus 
scientiae  chemiae  aperuit,  respirationi  optime 
convenire,  omnibus  aliis  plus  minusve  no¬ 
centibus. 


DE  MUTATIONIBUS  QUAS  SANGUIS 
IN  PULMONIBUS  SUBIT. 

Paulo  post  circulationis  doctrina  omnibus 
prorsus  credebatur,  distinctio,  inter  sangui- 

nem  venosum  et  arteriosum,  in  notitiam  ve¬ 
nit.  Sanguinem,  qui  in  pulmones  per  arte¬ 
rias  pulmonarias  immittitur,  esse  nigro  ca¬ 
lore,  et  sanguinem,  qui  per  venas  pulmona¬ 
rias  redit,  rubore  vivido  esse  observabatur. 
Ex  eo  plane  manifestum  erat,  mutationem  ex 
venoso  in  arterialem  sanguinem  in  pulmoni¬ 
bus  factam  esse,  et  siquidem  ibi  per  vasa 
exigua  fluerat,  et  trans  superficiem,  qui 
secundum  computationem,  ad  totam  cor¬ 
poris  superficiem  externam  ad  minimum  se¬ 
quat,  aeri,  qui  alternis  vicibus  sub  respira¬ 
tione  inhalatur  et  exhalatur,  objectus,  aerem 
plus  minusve,  ad  commutationem  contulisse 
aequum  censere  videbatur ;  haec  notio  rata 
habebatur,  ex  eo,  quod,  extra  corpus,  san¬ 
guis  aeri  objectus,  eandem  mutationem  su¬ 
bit  :  purpureum  enim  colorem  accipit,  et 
venosus  fit.  Cum  dotes  sanguinis  per  arte¬ 
rias,  et  ejus  per  venas  transmissi  chemice  in¬ 
vestigantur,  hunc  inter  et  illum,  nullum  dis¬ 
crimen  nisi  coloris  inventum  est,  sed  necesse 
est,  ut  coloris  dissimilitudo  compositionis 
differentiam  indicet,  quandoquidem  muta- 

tione  per  aliquot  momenta  impedita,  vita 
cito  extinguitur.  Ad  explicandum  muta¬ 
tiones,  quae  fiunt  ab  actione  reciproca  aeris 
et  sanguinis,  alterius  super  alterum,  plurimae 
theoriae  propositae  sunt.  *  Doctor  Priestley 
haec  phenomena  ab  evolutione  hydrogenii  iri 
pulmonibus  effici  credebat,  f  Doctore  Craw- 
ford  existimabatur  sanguini  in  vasis  extre¬ 
mis  hydro-carbonium  communicari,  cujus  ope 
sanguis  in  venosum  commutatus  ad  dextram 
auriculam  cordis  redit ;  inde  in  pulmones  im¬ 
pellendus,  et  ibi  arterialis  evasurus,  (oxy ge¬ 
nio  ibi  absorpto,  et  hydro-carbonio  evoluto). 
J  Hassenfratz  et  La  Grange  credebant  muta¬ 
tionem  ex  venoso  in  arterialem  sanguinem 
effici  ab  evolutione  acidi  carbonici  et  absorp¬ 
tione  oxygenii,  necnon  oxygenium,  in  san¬ 
guine  arteriali  solute  conjunctum  manere, 
donec  ad  vasa  extrema  pervenerit,  ibi  cum 
carbonio  sese  conjungere,  et  sanguinem  in 


*  Philosophical  Transactions,  1776. 
t  Animal  Heat,  1779* 

{  Annales  de  Chemie,  tom.  ix.  p.  26 1. 

venosum  ita  mutari.  Hi  celeberrimi  homi¬ 
nes  hanc  opinionem  inierunt,  quia  sanguis 
venosus  oxy genio  objectus  rubore  vivido  fit, 
et  sanguis  arterialis  aeri  objectus,  in  quo  ni¬ 
hil  oxygenii  est,  cito  nigro  colore  fit.  His 
theoriis  objectum  est,  nullam  fontem  hydro- 
carbonii  quod  illa,  vel  carbonii  quod  haec 
postulat  monstrari,  siquidem  ea  notio  quae 
Doctori  Crawford  et  Hassenfratz  fuit,  in  va¬ 
sis  extremis  carbonium  ab  solidis  partibus 
corporis  absorberi,  ex  facto  refellitur,  quod 
absorptio  non  venis  sed  vasis  lymphaticis  per¬ 
ficitur;  et  etiam,  quod  sanguis  arterialis, 
aeri,  in  quo  oxygenium  non  adest,  objectus 
non  fit  venosus  ;  quod  fieret  si  re  vera  veno¬ 
sus  erat.  Ab  his  Doctor  Bostock,  scriptor 
nostrorum  temporum,  haud  multum  dissentit. 
Hic,  basim  oxygenii,  non  oxygenium  ipsum, 
in  pulmonibus  absorberi,  hujus,  partem  cum 
oxido  carbonii  sese  conjungere,  et  iterum 
statim  evolvi,  sub  forma  acidi  carbonici,  par¬ 
tem  in  sanguine  solvi,  et  in  vasis  extremis 
cum  carbonio  sese  jungere,  quibus  modis, 
sanguis  fit  venosus.  Omnes  hae  theoriae  opi- 

nioni,  “  oxy  geni  uni  ab  sanguine  absorberi,” 
innituntur ;  sed  experimenta  chemicorum 
Allen  et  Pepys  superius  memorata,  manifes¬ 
tum  reddidere,  oxy genii  non  plus  absorberi, 
quam  in  acidum  carbonicum  converti ;  igi¬ 
tur  inde  sequitur  has  theorias  esse  necessa¬ 
rio  falsas.  Ille  *  Eliis  hujus  theoriae  antago- 
nista  solers,  mutationem  ab  venoso  in  arte¬ 
rialem  sanguinem  effici,  ab  conjunctione 
oxy  genii  aeris  inhalati,  cum  carbonio  quod 
per  vasa  exhalantia  pulmonum  emittitur, 
contendit :  in  vasis  extremis  ubi  partes  cor¬ 
poris  et  solidae  et  fluidae  formantur,  princi¬ 
pia,  e  quibus  materies  animalis  constat,  ibi 
ex  sanguine  secerni ;  et  carbonium,  quo 
minore  opus  est,  in  reliquo  sanguine  praeva¬ 
lere,  qui  ideo  fit  venosus,  existimat.  Secun¬ 
dum  hanc  theoriam  igitur  videtur  mutatio¬ 
nem,  quam  sanguis  venosus  in  pulmonibus 
subit,  ex  evolutione  carbonii,  et  secretione 
paululae  aquae  effici :  haec  possunt  in  aere  ex- 


*  Edinburgh  Medica!  Journal,  vol.  iv.  p.  327* 


28  DISPUTATIO  PHYSIOLOGICA, 

pirationis  detegi.  Haec  theoria,  etiamsi  non¬ 
nullae  difficultates  ex  illa  inexplicabiles  adhuc 
manent,  (videlicet  quomodo  sanguis  in  arte- 
riis  inclusus  niger  fit,  cursu  prehenso),  ta¬ 
men  mihi  videtur,  fundamenta  ejus  super  ex¬ 
perimenta  locavisse,  et  ad  verum  tam  prope 
appropinquare,  quam  in  existente  statu  cog¬ 
nitionis  potuit. 

Munus  ad  vitam  sustentandam  tam  neces¬ 
sarium,  quo  per  aliquot  momenta  impedito, 
cito  interimus,  consilio  magni  momenti  in¬ 
servire  manifestum  est,  et  ideo  usus  respira¬ 
tionis  invenimus  esse  multos.  Mutationem 
animali  commodum  in  fluidis  efficit,  tem¬ 
periem  corporis  aequam  servat  et  ope  hujus 
omnes  animales,  quibus  pulmones  sunt,  vo¬ 
cem  edunt.  Respirationem  fontem  caloris 
animalis  ex  eo  videtur,  quod  gradus,  pro 
ratione  magnitudinis  pulmonum,  ad  molem 
corporis  invicem  collati,  major  vel  minor 
est.  Aves,  quorum  pulmones  collati  cum 
magnitudine  ipsorum  sunt  maximi  omnium 
animalium,  gradu  caloris  supremo  fruuntur, 

dum  in  animalibus,  inferiori  classe,  quibus 
sunt  pulmones  multo  minores,  gradus  caloris 
est  longe  inferior. 

*  •  i,.'  <!  ii  \  »  i  v  ‘  - •  <  ■  . '  r  *  * 

Observationes  hodiernae  notionem  confir¬ 
mant,  quae  Aristoteli  fuit,  haec  animalia  sola, 
quibus  pulmones  sunt,  edere  vocem ;  nam 
etiamsi  insecta  sonum  edunt,  non  est  vox, 
sed  ab  vibratione  aeris  ex  agitatione  organo¬ 
rum,  quae  sunt  externae,  efficitur.  Nonnullis 
praeterea  placuit,  fibrinam  in  respiratione 
nasci,  quia  in  sanguine  foetus  et  in  chylo  de- 
fici  videtur  :  respiratio,  etiam  videtur  proces¬ 
sum  concoctionis  perficere,  et  chylum  in  san¬ 
guinem  vertere.  Jam  demum  imperfecte  e- 
quidem  quaedam  de  respiratione  literis  man¬ 
davi  ;  hoc  argumentum  quam  amplissimum 
est,  et  multa  ad  id  pertinentia  adhuc  deside¬ 
rantur,  ingeniis  posteris  et  clarioribus  pate- 
fienda,  sed  mihi  mecum  reputanti  et  animo 
volventi  omnes  medicinae  partes  eo  consilio 
ut  rem  aliquam  deligerem,  de  qua,  more  hu¬ 
jus  Academiae  solito,  scriberem,  munus  res¬ 
pirationis  sors  objecit ;  de  hacce  igitur  di- 

cere  pauca  statui,  minime  tamen  spes  me  te¬ 
nebat  rem  tam  difficilem  expediendi,  sed 
mere  pars  ut  medicinae  medico  admodum 
necessaria  mihi  innotescat.  Omnibus  com¬ 
pertum  habetur,  aetatem  sive  experientiam, 
doctrinam,  judicium,  aliaque  multa  auctori 
requiri,  ut  in  publicum  aliquid  pollice  dig¬ 
num  edat ;  igitur  haud  aequum  est,  a  ty- 
rone  aliquid  expectare,  praeter  “  rudem  in- 
“  digestamque  molem  etenim  <5 
2  21  Ts%vt)  est  sententia  certe  verissima. 


FINIS. 


Excudebant  Jacobus  Pillans  Q  Filivs. 


